**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanej dňa 22.augusta 2022**

**P r í t o m n í *:.***Ing. Štefan Uhliarik, Ing. Juraj Kurtulík, Mgr. Slavomír Špitál, Marián Vlčák,

 Mgr. Emília Nováková, Ing. Peter Koľada.

**Prítomná:** JUDr. Elena Krausová

**Program:**

1. Privítanie a predloženie programu
2. Schvaľovanie programu
3. Návrh zmeny rozpočtu DKN Námestovo na rok 2022 rozpočtovým opatrením č. 5/2022
4. Návrh zmeny rozpočtu TS mesta Námestovo na rok 2022 rozpočtovým opatrením č. 1/2022
5. Návrh zmeny rozpočtu Mesto Námestovo na rok 2022 rozpočtovým opatrením č. 5/2022
6. Informácia o plnení/čerpaní rozpočtu k 30.6.2022
7. Informácia o čerpaní RF v roku 2022
8. Prevody, nájmy, výpožičky
9. Kontrola plnenia uznesení z predchádzajúcich zasadnutí komisie, informácia o MsZ
10. Rôzne
11. Záver

***Bod č.1***

Na úvod *predseda komisie* privítal všetkých prítomných členov komisie a následne predložil program zasadnutia.

***Bod č.2***

Za predložený návrh  dal hlasovať.

Za: 6 Prítomných: 6 členov ***Návrh hlasovaním prešiel.***

***Bod č.3***

*K predloženému návrhu úpravy rozpočtu DKN v Námestove účelovo určených bežných transferov členovia komisie nemali výhrady.*

***Uznesenie č. 28/2022***

Komisia pre rozpočet, financie, správu a hospodárenie s majetkom mesta **odporúča schváliť MsZ** návrh zmeny rozpočtu RO č.5/2022 DKN v Námestove v predloženom znení.

ZA: 6 ***Návrh hlasovaním prešiel***

***Bod č. 4***

Predložený návrh zmeny rozpočtu TS mesta Námestovo z podnikateľskej činnosti sa týkal presunu medzi jednotlivými položkami rozpočtu na základe skutočnosti k 30.6.2022

***Uznesenie č. 29/2022***

Komisia pre rozpočet, financie, správu a hospodárenie s majetkom mesta **odporúča schváliť MsZ** návrh zmeny rozpočtu RO č.1/2022 TS mesta Námestovo v predloženom znení.

ZA: 6 ***Návrh hlasovaním prešiel***

***Bod č. 5***

V bode č. 5 sa prerokovala zmena rozpočtu Mesta Námestovo rozpočtovým opatrením č. 5/2022, ktorá sa týkala účelových prostriedkov zo ŠR tak v príjmovej ako aj vo výdavkovej časti, presunu medzi jednotlivými položkami vychádzajúc zo skutočnosti čerpania k 30.6.2022, navýšenia príspevku pre TS mesta Námestovo z dôvodu nedostatku finančných prostriedkov na krytie zvýšených nákladov spôsobené zvýšením cien na trhu. Vyradené boli investície, ktoré v roku 2022 nebudú zrealizované a umelo neskresľovali kapitálový rozpočet. Ide o investície na rekonštrukciu ul. 9.Mája, rekonštrukciu chodníkov 1.Mája a realizácia športovej haly . Uvedené investície reálne nie sú možné v danom roku realizovať.

***Uznesenie č. 30/2022***

Komisia pre rozpočet, financie, správu a hospodárenie s majetkom mesta **odporúča schváliť MsZ** návrh zmeny rozpočtu RO č.5/2022 Mesta Námestovo podľa predloženého návrhu. Komisia toto odporúčanie podmienila požiadavkou o doplnenie informácie pre MsZ a to:

* predloženie čerpania PHM z pohľadu objemu za I. polrok a potreba nákupu PHM na II. polrok 2022 s porovnaním spotreby v roku 2021
* predloženie ceny a spotrebu soli, kameniva v I. polroku 2022 a potreba ešte nákupu na II. polrok 2022 s porovnaním roka 2021
* koľko sú náklady TS na BRKO

ZA: 6 ***Návrh hlasovaním prešiel***

***Uznesenie č. 31/2022***

Komisia pre rozpočet, financie, správu a hospodárenie s majetkom mesta **odporúča MsZ** rekonštrukciu ul. 9.Mája, rekonštrukciu chodníkov 1.Mája a realizácia športovej haly ponechať v rozpočte v roku 2022.

ZA: 6 ***Návrh hlasovaním prešiel***

***Bod č. 6***

V tomto bode bola podaná informácia o plnení rozpočtu k 30.6.2022, ktorá bola súčasťou materiálov komisie. Diskusia bola v súvislosti s nízkym čerpaním kapitálových výdavkov.

***Uznesenie č. 32/2022***

Komisia pre rozpočet, financie, správu a hospodárenie s majetkom mesta berie na vedomie plnenie rozpočtu k 30.06.2022 a prejavuje nespokojnosť s nízkym čerpaním kapitálového rozpočtu.

ZA: 6 ***Návrh hlasovaním prešiel***

***Bod č. 7***

Komisii bola podaná informácia o čerpaní rezervného fondu na úhradu faktúr z investičnej činnosti.

***Bod č. 8***

Predmetom tohto bodu bolo zaujať stanovisko komisie pre odporúčanie MsZ o predložených návrhov užívateľov terás, ktoré boli postavené bez povolenia na pozemku vo vlastníctve mesta Námestovo. Jedná sa o vyvýšenú terasu a sklad na Nábreží – budova Impérie, terasa na Námestí P. O .Hviezdoslava – Libresso, terasa na Námesti P. O. Hviezdoslava- pizzéria Solemio. Predložené sú 3 návrhy a to kúpa pozemku, prenájom pozemku a zriadenie vecného bremena. Komisia predaj pozemkov vo vlastníctve mesta neodporúča. Diskusia bola ohľadom prenájmu pozemku, kde stanovená cena v návrhu 35 za m2 je poddimenzovaná a navrhla ju zvýšiť.

 ***Uznesenie č. 33****/2022*

Komisia pre rozpočet, financie, správu a hospodárenie s majetkom mesta odporúča komisii výstavby vyhodnotiť vplyv nového stavebného zákona na legalizáciu stavby na majetkové pomery majetku mesta.

ZA:6 ***Návrh hlasovaním prešiel***

***Bod č. 9***

*Predseda komisie* v  krátkosti prešiel plnenie jednotlivých uznesení od posledného zasadnutia komisie.

Na záver poďakoval prítomným za účasť.

 **Ing. Štefan Uhliarik**

 predseda komisie